J E G Y Z Ő K Ö N Y V

**Készült:** a Hajdú-Bihar Megyei Önkormányzat Közgyűlésének 2015. február 20-án 9.00 órakor kezdődő nyilvános üléséről, a Megyeháza Árpád termében. Jelen van 21 fő közgyűlési tag a jegyzőkönyvhöz mellékelt jelenléti ív szerint.

|  |  |  |  |
| --- | --- | --- | --- |
|  | **Közgyűlési névsor:**  **Képviselő** | **Jelenlét** | **Képviselőcsoport** |
|  | Antal Szabolcs | igen | FIDESZ-KDNP |
|  | Bernáth László | igen | FIDESZ-KDNP |
|  | Biró László | igen | JOBBIK |
|  | Bódi Judit | nem | MSZP |
|  | Buczkó József | nem | FIDESZ-KDNP |
|  | Bulcsú László | igen | FIDESZ-KDNP |
|  | Dombi Imréné | igen | FIDESZ-KDNP |
|  | Demeter Pál | igen | JOBBIK |
|  | Gyula Ferencné | nem | MSZP |
|  | Kiss Attila | igen | FIDESZ-KDNP |
|  | Kocsis Róbert | igen | FIDESZ-KDNP |
|  | Koroknai Imre | igen | FIDESZ-KDNP |
|  | Kovács Zoltán | igen | FIDESZ-KDNP |
|  | Ménes Andrea | igen | FIDESZ-KDNP |
|  | Mohácsi László | igen | JOBBIK |
|  | Nagy Zsolt | igen | MSZP |
|  | Pajna Zoltán | igen | FIDESZ-KDNP |
|  | Rigán István | igen | JOBBIK |
|  | Simon Zoltán | igen | FIDESZ-KDNP |
|  | Tasi Sándor | igen | FIDESZ-KDNP |
|  | Timár Zoltán | igen | FIDESZ-KDNP |
|  | Tóth József | igen | DK |
|  | Vértesi István | igen | JOBBIK |
|  | Vigh József | igen | JOBBIK |

**Pajna Zoltán**

Köszönti a megjelent megyei közgyűlési tagokat, a meghívott vendégeket. Meghívottként jelen vannak: Dr. Lipták János jegyző, a megyei aljegyző, a megyei önkormányzat hivatalának osztályvezetői. Megállapítja, hogy a Hajdú-Bihar Megyei Önkormányzat Közgyűlése határozatképes, mert a 24 megyei közgyűlési tagból 21 tag van jelen. Az ülést megnyitja.

Kéri a közgyűlés tagjait, tegyék meg hozzászólásaikat a lejárt határidejű határozatokról szóló jelentéshez.

***Bizottsági vélemény***

**Bernáth László**

A Jogi, Ügyrendi és Társadalmi Kapcsolatok Bizottsága a jelentés elfogadását javasolja.

**Pajna Zoltán**

**Szavazásra teszi fel a lejárt határidejű határozatok végrehajtásáról szóló jelentésre vonatkozó határozati javaslatot.**

Száma: 15.02.20/0/0/A/KT

Ideje: 2015 február 20 09:04

Típusa: Nyílt

Határozat; Elfogadva

Egyszerű szavazás

**Eredménye Voks: Szav% Össz%**

Igen 21 100.00 87.50

Nem 0 0.00 0.00

Tartózkodik 0 0.00 0.00

**Szavazott 21 100.00 87.50**

Nem szavazott 0 0.00

Távol 3 12.50

**Összesen 24 100.00**

**25/2015. (II. 20.) MÖK határozat**

A közgyűlés a Hajdú-Bihar Megyei Önkormányzat Közgyűlése és Szervei Szervezeti és Működési Szabályzatáról szóló 1/2015. (II. 2.) önkormányzati rendelet 17. § (1) bekezdése alapján a következő lejárt határidejű határozatok végrehajtásáról szóló jelentést elfogadja:

5/2015. (I. 30.) MÖK határozat, 7/2015. (I. 30.) MÖK határozat, 8/2015. (I. 30.) MÖK határozat, 14/2015. (I. 30.) MÖK határozat, 15/2015. (I. 30.) MÖK határozat, 16/2015. (I. 30.) MÖK határozat, 17/2015. (I. 30.) MÖK határozat, 18/2015. (I. 30.) MÖK határozat, 19/2015. (I. 30.) MÖK határozat, 20/2015. (I. 30.) MÖK határozat, 21/2015. (I. 30.) MÖK határozat, 22/2015. (I. 30.) MÖK határozat, 23/2015. (I. 30.) MÖK határozat, 24/2015. (I. 30.) MÖK határozat.

**Végrehajtásért felelős:** Pajna Zoltán, a megyei közgyűlés elnöke

Dr. Lipták János, jegyző

**Határidő:** 2015. február 20.

**Szavazásra teszi fel a napirendet.**

Száma: 15.02.20/0/0/A/KT

Ideje: 2015 február 20 09:04

Típusa: Nyílt

Határozat; Elfogadva

Egyszerű szavazás

**Eredménye Voks: Szav% Össz%**

Igen 21 100.00 87.50

Nem 0 0.00 0.00

Tartózkodik 0 0.00 0.00

**Szavazott 21 100.00 87.50**

Nem szavazott 0 0.00

Távol 3 12.50

**Összesen 24 100.00**

**26/2015. (II. 20.) MÖK határozat**

A Hajdú-Bihar Megyei Önkormányzat Közgyűlése a 2015. február 20-ai rendes ülése napirendjét a következők szerint fogadja el:

1. Előterjesztés a Hajdú-Bihar Megyei Önkormányzat 2014. évi költségvetési rendeletének módosítására
2. Előterjesztés Sportösztöndíj adományozásáról szóló szabályzat módosítására
3. Előterjesztés a Hajdú-Bihar Megyei Fejlesztési Ügynökség Nkft. 2015. évi üzleti tervének elfogadásáról
4. Előterjesztés a területfejlesztési feladatokról

**Különfélék**

**Végrehajtásért felelős:** Pajna Zoltán, a megyei közgyűlés elnöke

**Határidő:** 2015. február 20.

1. ***napirendi pont***

„Előterjesztés a Hajdú-Bihar Megyei Önkormányzat 2014. évi költségvetési rendeletének módosítására”

**Pajna Zoltán**

Eljárási kérdésről van szó, hiszen a közgyűlésnek jóvá kell hagynia az előző évi pénzmaradványát, mely a tartalék keretbe kerül és majd egy későbbi ülésükön fognak dönteni annak a felhasználásról. Kéri a bizottságok elnökeit, ismertessék a bizottsági véleményeket.

***Bizottsági vélemény***

**Mohácsi László**

A Pénzügyi Bizottság 4 igen szavazattal, 3 tartózkodás mellett nem támogatta az előterjesztés elfogadását.

***Kérdés, Hozzászólás***

**Tóth József**

A 2014. évi költségvetés több, mint 110 M Ft-tal korrigálásra került, melyből 80 M Ft kerül az általános tartalék keretbe, mely a zárszámadást követően jelentős mozgásteret ad a 2015. évi költségvetésüknek. Megkérdezi, van-e már konkrét elképzelése a közgyűlés vezetésének arra vonatkozóan, hogy mire kerül felhasználásra ez az összeg.

**Pajna Zoltán**

Természetesen van elképzelése, de a közgyűlés fog arról dönteni. Legfontosabb feladatuk az, hogy hogyan tudják megszólítani a fejlesztésekkel kapcsolatosan a vállalkozói szférát, illetve ez által tudnak-e olyan plusz bevételekhez jutni, ami által a fejlesztési elképzeléseiket meg tudják finanszírozni. Fontosnak tartja, hogy az alapfeladataik ellátásához teremtsék meg a forrást és ha ez meg van, akkor tudnak a civil szféra irányába is segítséget nyújtani. Arra kell berendezkedniük, hogy az ügynökségen keresztül a projektek menedzselésére koncentrálnak és ezt követően tudnak majd más irányba is nyitni.

**9.15-kor az ülésterembe megérkezik Bódi Judit.**

**Ménes Andrea**

A Fejlesztési, Tervezési és Stratégiai Bizottság 3 igen és 2 tartózkodó szavazattal döntött a rendelet-tervezetről. Nem érti, hogy egy kormány által előírt jogszabály betartásával miért nem lehet egyet érteni. Véleménye szerint semmiféle kockázata nincs, egy jogszabály végrehajtásának.

**Mohácsi László**

Nem a jogszabállyal van problémájuk, hanem a számok hangsúlyával, ahogyan azok megjelennek a költségvetésben.

**Pajna Zoltán**

Jelenleg csak egy technikai kérdésről döntenek, semmiféle konkrét forrás elosztásáról nem döntenek most.

**Tóth József**

A kérdésére kapott választ elfogadja, a településeknek valóban szükségük lehet a megyei önkormányzat támogatására, hogy a következő időszak pályázatait sikeresen tudják előkészíteni.

**Pajna Zoltán**

Szükség esetén természetesen az ügynökségen keresztül minden településnek segítségére lesznek. Megállapítja, hogy az előterjesztéshez további hozzászólás, javaslat nincs.

**Szavazásra teszi fel a 2014. évi költségvetési rendelet módosításáról szóló rendelet-tervezet.**

Száma: 15.02.20/1/0/A/KT

Ideje: 2015 február 20 09:18

Típusa: Nyílt

Határozat; Elfogadva

Minősített szavazás

**Eredménye Voks: Szav% Össz%**

Igen 15 68.18 62.50

Nem 1 4.55 4.17

Tartózkodik 6 27.27 25.00

**Szavazott 22 100.00 91.67**

Nem szavazott 0 0.00

Távol 2 8.33

**Összesen 24 100.00**

**Hajdú-Bihar Megyei Önkormányzat Közgyűlésének**

**3/2015. (II. 23.) önkormányzati rendelete**

**a Hajdú-Bihar Megyei Önkormányzat 2014. évi költségvetéséről szóló 1/2014. (I. 24.) önkormányzati rendelet módosításáról**

A Hajdú-Bihar Megyei Önkormányzat Közgyűlése az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva - a közgyűlés valamennyi bizottsága véleményének kikérését követően – az 1/2014. (I. 24.)önkormányzati rendelet módosításáról a következőket rendeli el:

**Költségvetési rendelet módosítása**

**1. §**

Az 1/2014. (I. 24.) önkormányzati rendelet (továbbiakban: Rendelet) 1. § -a helyébe a következő rendelkezések lépnek:

1. „Az önkormányzat közgyűlése az önkormányzat 2014. évi költségvetését 426.568 ezer forint költségvetési bevétellel és 592.819 ezer forint költségvetési kiadással hagyja jóvá. Megállapítja, hogy a költségvetés egyenlege 166.251 ezer forint hiány. A hiány összegéből 136.086 ezer forint a működési költségvetés, 30.165 ezer forint a felhalmozási költségvetés hiánya.”
2. „A költségvetési hiány finanszírozása belső forrásból, 166.251 ezer forint maradvány igénybevételével történik.”
3. „A költségvetés bevételi és kiadási főösszege 604.139 ezer forint. A bevételi főösszegen belül 426.568 ezer forint a költségvetési bevétel, 177.571 ezer forint a finanszírozási bevétel. A kiadási főösszegen belül 592.819 ezer forint a költségvetési kiadás, 11.320 ezer forint a finanszírozási kiadás.”
4. „Az államháztartás számvitelének 2014. évi megváltozásával kapcsolatos feladatokról szóló 36/2013. (IX. 13.) NGM rendelet 10. § (3) bekezdése alapján megállapított maradvány összege 166.251 ezer Ft, amelyből 159.609 ezer Ft az önkormányzat,   
   6.642 ezer Ft az önkormányzati hivatal maradványa.”

**2. §**

A Rendelet 2. § (1), (3), (6), (7) bekezdése, valamint a (8) bekezdése helyébe a következő rendelkezések lépnek:

(1) „A megyei önkormányzat működési költségvetése:

a) működési költségvetési bevételek mindösszesen: 420.099 ezer forint

b) működési költségvetési kiadások mindösszesen: 556.185 ezer forint

c) működési hiány: 136.086 ezer forint

d) működési célú finanszírozási bevétel: 136.086 ezer forint”

(3) „A megyei önkormányzat felhalmozási költségvetése:

a) felhalmozási költségvetési bevételek mindösszesen: 6.469 ezer forint

b) felhalmozási költségvetési kiadások mindösszesen: 36.634 ezer forint

c) felhalmozási hiány: 30.165 ezer forint

d) felhalmozási célú finanszírozási bevétel: 30.165 ezer forint”

1. „A közgyűlés a Hajdú-Bihar Megyei Önkormányzati Hivatal részére 178.432 ezer Ft irányító szervi támogatást (intézményfinanszírozást) biztosít, amelyből 177.987 ezer Ft működési, 445 ezer Ft felhalmozási célú.”
2. A közgyűlés a 2014. évi költségvetésben 82.479 ezer forint általános tartalékot különít el.
3. A közgyűlés a 2014. évi költségvetésben 43.314 ezer forint pénzeszközátadást állapít meg az 1.d. számú melléklet szerint.

**3. §**

A Rendelet 3. § (1) bekezdése helyébe a következő rendelkezés lép:

1. „A közgyűlés az önkormányzat hivatalának 2014. évi bevételeit összesen 223.930 ezer forintban, kiadásait összesen 223.930 ezer forintban határozza meg. (3.a. melléklet szerint)”

**Záró rendelkezések**

**4. §**

1. E rendelet a kihirdetését követő napon lép hatályba és a hatályba lépését követő 3. napon hatályát veszti.
2. E rendelet hatálybalépésével a Rendelet 1.a., 2.a., 3.a., 1.b., 1.d., 1.e. melléklete helyébe, e rendelet 1.a., 2.a., 3.a., 1.b., 1.d., 1.e. melléklete lép.

**Debrecen, 2015. február 20.**

|  |  |
| --- | --- |
| **Dr. Lipták János s.k.** | **Pajna Zoltán s.k.** |
| **jegyző** | **a megyei közgyűlés elnöke** |













1. ***napirendi pont***

„Előterjesztés Sportösztöndíj adományozásáról szóló szabályzat módosítására”

**Tasi Sándor**

Javasolja, hogy a „Debreceni Egyetem Sportügyi Rektori Biztosa, vagy az általa delegált személy” szövegrész helyett a „Debreceni Egyetem által delegált személy” szövegrész szerepeljen a szabályzatban.

**Pajna Zoltán**

Kéri a bizottságok elnökeit, ismertessék a bizottsági véleményeket.

***Bizottsági vélemény***

**Bernáth László**

A Jogi, Ügyrendi és Társadalmi Kapcsolatok Bizottsága az előterjesztést elfogadásra javasolja az elhangzott kiegészítéssel együtt.

**Pajna Zoltán**

Megállapítja, hogy az előterjesztéshez hozzászólás, javaslat nincs.

**Szavazásra teszi fel a szabályzatot a kiegészítéssel együtt.**

Száma: 15.02.20/2/0/A/KT

Ideje: 2015 február 20 09:20

Típusa: Nyílt

Határozat; Elfogadva

Minősített szavazás

**Eredménye Voks: Szav% Össz%**

Igen 22 100.00 91.67

Nem 0 0.00 0.00

Tartózkodik 0 0.00 0.00

**Szavazott 22 100.00 91.67**

Nem szavazott 0 0.00

Távol 2 8.33

**Összesen 24 100.00**

**27/2015. (II. 20.) MÖK határozat**

A Hajdú-Bihar Megyei Önkormányzat Közgyűlése a 96/2012. (V. 10.) MÖH határozatával elfogadott, a Hajdú-Bihar Megyei Önkormányzat Sportösztöndíjának pályázati feltételeiről és odaítéléséről szóló Szabályzatát módosítja és egységes szerkezetben a következők szerint fogadja el:

# SZABÁLYZAT

**a Hajdú-Bihar Megyei Önkormányzat Sportösztöndíjának**

**pályázati feltételeiről és odaítélésének szabályairól**

**I. Sportösztöndíj adományozásának feltételei**

Támogatásban részesíthető az a pályázó, aki Hajdú-Bihar megyei székhelyű felsőoktatási intézményben nappali vagy levelező tagozaton, vagy Hajdú-Bihar megyén kívüli felsőoktatási intézményben levelező tagozaton tanulmányokat folytat, magyar állampolgárságú, Hajdú-Bihar megyei érvényes lakcímmel rendelkezik és Hajdú-Bihar megyei ~~sportegyesület~~ *sportszervezet* leigazolt sportolója.

A pályázat elnyerésének további feltétele, hogy a pályázó sporteredményeiben, valamint tanulmányi eredményeiben a következő feltételeknek megfeleljen:

1. Sportteljesítmény: olimpiai sportágban az országos sportági szakszövetség által igazolt legalább I. osztályú minősítésű sportoló.
2. Tanulmányi eredmény: 3,51 vagy annál magasabb tanulmányi átlag.

### **II. A pályázati eljárás szabályai**

A pályázatok kiírására az éves költségvetés elfogadását követően kerül sor. A pályázatokat egyénileg kell benyújtani.

A pályázathoz csatolni kell:

- az országos sportági szakszövetség minősítő igazolását,

- a pályázat benyújtását megelőző két év sporteredményeit igazoló dokumentumokat,

- a felsőoktatási intézmény által kiadott hallgatói jogviszony igazolást,

*- igazolást arról, hogy a pályázó Hajdú-Bihar megyei sportszervezet leigazolt sportolója,*

- ~~az utolsó lezárt félévet tanúsító leckekönyv másolatát~~ *a lezárt félévet tanúsító oktatási intézmény által kiadott hitelesített igazolást,*

*- Hajdú-Bihar megyei lakcím igazolását.*

### **III. A Sportösztöndíj odaítélésének szabályai**

**1. A Sportösztöndíjról való döntés rendje**

A Sportösztöndíjat a Hajdú-Bihar Megyei Önkormányzat Közgyűlése adományozza, *évente legfeljebb 10 fő részére.*

A pályázat kiírásáról a megyei közgyűlés elnöke gondoskodik. A munkacsoport feladata a benyújtott pályázatok értékelése~~,~~ a közgyűlési döntés előkészítése és a tanév végi(szeptemberi*)* ellenőrzés. A feltételek nem teljesülése esetén a támogatás megszűnésének megállapítása.

Amennyiben több pályázó is megfelel a pályázati feltételeknek, közöttük a sorrendet az adott évben elért nemzetközi sporteredmény, majd az elért tanulmányi átlag alapján kell meghatározni.

*Az ösztöndíjat elnyert hallgató, amennyiben hallgatói jogviszonyában változás áll be (hallgatói jogviszonya megváltozik, vagy szünetel, illetve sporttevékenységét vagy a versenyzést az ösztöndíj folyósításának időtartama alatt megszünteti, vagy bármilyen okból szünetelteti), köteles a változásról nyolc napon belül írásban tájékoztatni a közgyűlés elnökét.*

**2. A Munkacsoport tagjai**

* A munkacsoport vezetője: *Tasi Sándor, a megyei közgyűlés alelnöke*
* A munkacsoport tagjai:
  + a Hajdú-Bihar Megyei Önkormányzat Közgyűlése Jogi, Ügyrendi és

Társadalmi Kapcsolatok Bizottsága elnöke,

* + az önkormányzati hivatal Jogi és Koordinációs Osztály ~~vezetője~~ *vezetői feladatait ellátó aljegyző,*
  + *a Debreceni Egyetem által delegált személy.*

**3. A Sportösztöndíj finanszírozási rendje**

A megyei közgyűlés az éves költségvetés 1/d*.* mellékletében határozza meg a Sportösztöndíj adományozásához felhasználható előirányzat összegét.

A támogatottak számára és a támogatás egységes mértékére a beérkezett pályázatok figyelembe vételével a munkacsoport tesz javaslatot A Sportösztöndíj első félévre járó összege az odaítélést követő hónapban, a második félévre járó összege a munkacsoport ellenőrzését követően szeptemberben kerül kifizetésre.

Az előirányzat maradvány összegének felhasználására a munkacsoport tesz javaslatot.

**4. A Sportösztöndíj folyósításának időtartama**

Minden év szeptember 1-jétől a következő év augusztus 31-éig. Az ösztöndíj többször is elnyerhető.

### **IV. Egyéb rendelkezések**

A határidőn túl beérkezett, formailag hibás pályázatokat a munkacsoport nem értékeli. A munkacsoport különös méltánylást érdemlő esetekben - a folyósítás megszűnésének megállapításakor - a pályázati feltételeknek való megfeleléstől eltekinthet.

### **V. Záró rendelkezések**

Ez a szabályzat 2015. február 20. napján lép hatályba.

**Végrehajtásért felelős:** Pajna Zoltán, a megyei közgyűlés elnöke

**Határidő:** 2015. február 20.

1. ***napirendi pont***

„Előterjesztés a Hajdú-Bihar Megyei Fejlesztési Ügynökség Nkft. 2015. évi üzleti tervének elfogadásáról”

**Bulcsu László**

Technikai jellegű javítás miatt újra kiküldésre került az anyag, melyben a főösszeg már helyesen szerepel.

***Bizottsági vélemények***

**Ménes Andrea**

A Fejlesztési, Tervezési és Stratégiai Bizottság az előterjesztés elfogadását javasolja. Visszautalva Tóth József korábbi felvetésére, a szervezet működtetésével a településeket kívánják segíteni, hiszen a megyei önkormányzat egy olyan piaci szereplőt működtet, mely tanácsadással is segíti a településeket, ezért minden település számára csak javasolni tudja, hogy éljen az ügynökség által adott lehetőséggel a sikeres pályázatok érdekében. A szervezettel szemben elvárás volt az önfenntartás, ennek eleget tesz az ügynökség.

**Mohácsi László**

A Pénzügyi bizottság az előterjesztés elfogadását javasolja.

***Hozzászólás***

**Demeter Pál**

Az ügyvezető prémiumával kapcsolatos határozati javaslatot nem támogatja, hiszen minimum elvárásnak kell lennie annak, hogy a kitűzött feladatoknak eleget tesz.

**Pajna Zoltán**

A társaság felügyelő bizottsága az előterjesztésben foglaltakkal egyet értett. Ez az első év, hogy a közgyűlés nem különített el forrást az ügynökség támogatására, ez azt jelenti, hogy a saját bevételeikből kell eltartaniuk magukat. Annál a kijelentésnél, hogy minimum elvárás, hogy teljesítse a kitűzött célokat, azt is figyelembe kell venni, hogy az elmúlt évben a közgyűlés támogatta az ügynökség munkáját, illetve ÁROP-os pályázatokból is tudtak bevételekhez jutni, mely ebben az évben már nincs. Ebben az évben új alapokra helyzeték az ügynökség munkáját és nagyobb elvárásoknak kell megfelelniük. A tulajdonosi érdekeket kívánják általa is megjeleníteni és piaci alapokon kell működniük. Kéri a bizottságok elnökeit, ismertessék a bizottsági véleményeket.

**Bulcsu László**

Az ügynökség nonprofit szervezet, de a piacon kell megélniük és a közgyűlés elvárásainak is meg kell felelniük. Ezért tartja fontosnak, hogy az ügyvezetőt motiválják.

**Pajna Zoltán**

Megállapítja, hogy az előterjesztéshez további hozzászólás, javaslat nincs.

**Szavazásra teszi fel a 2015. évi üzleti terv elfogadásáról szóló határozati javaslatot.**

Száma: 15.02.20/3/0/A/KT

Ideje: 2015 február 20 09:30

Típusa: Nyílt

Határozat; Elfogadva

Minősített szavazás

**Eredménye Voks: Szav% Össz%**

Igen 22 100.00 91.67

Nem 0 0.00 0.00

Tartózkodik 0 0.00 0.00

**Szavazott 22 100.00 91.67**

Nem szavazott 0 0.00

Távol 2 8.33

**Összesen 24 100.00**

**28/2015. (II. 20.) MÖK határozat**

A Hajdú-Bihar Megyei Önkormányzat Közgyűlése a Polgári Törvénykönyvről szóló 2013. évi V. törvény 3:109. § (2) bekezdése alapján a Hajdú-Bihar Megyei Fejlesztési Ügynökség Nonprofit Kft. 2015. évi pénzügyi tervét 44 503 EFt tervezett bevétellel és 42 292 EFt tervezett kiadással, a határozat melléklete szerint elfogadja.

A közgyűlés felkéri elnökét a határozat ügyvezető részére történő megküldésére.

**Végrehajtásért felelős:** Pajna Zoltán, a megyei közgyűlés elnöke

Korbeák György, ügyvezető

**Határidő:** 2015. február 20.

****

**Üzleti Terv**

**a**

**Hajdú-Bihar Megyei Fejlesztési Ügynökség Nonprofit Kft.**

**2015. Tervezett évi munkájáról**

**Készítette:**

**Hajdú-Bihar Megyei**

**Fejlesztési Ügynökség Nonprofit Kft.**

**4024 Debrecen, Piac utca 54.**

**🖂4002 Debrecen, Pf.: 78.**

**🕿Tel.: 52/507-539;**

**Fax: 52/457-082**

**E-mail:** [**fejlesztes@hbmo.hu**](mailto:fejlesztes@hbmo.hu)

**Web:** [**www.hbmfejlesztes.hu**](http://www.hbmfejlesztes.hu/)

**2015.**

**Vállalkozás neve, címe**

Hajdú-Bihar Megyei Fejlesztési Ügynökség Nonprofit KFT.

4024 Debrecen Piac utca 54.

**A tevékenység összefoglalása**

Hajdú-Bihar Megyei Fejlesztési Ügynökség Nonprofit KFT, mint a Hajdú Bihar Megyei Önkormányzat gazdasági társasága, korábban a Hajdú-Bihar Megyei Területfejlesztési Tanács munkaszervezete - 1997 óta - a megyei területfejlesztéshez kapcsolódóan komplex tevékenységet folytat.

A Hajdú-Bihar Megyei Fejlesztési Ügynökség Nonprofit KFT minden olyan, a Hajdú-Bihar megyét és a térséget érintő projektet és kezdeményezést fontosnak tart, ami Hajdú-Bihar megye és a térség lakosságát, az itt tevékenykedő önkormányzatokat, vállalkozásokat, civil és egyéb szakmai szervezeteket segíti illetve fejlődésüket szolgálja.

A Hajdú-Bihar Megyei Fejlesztési Ügynökség Nonprofit KFT fő tevékenységei:

* projektek generálása
* pályázati tanácsadás
* pályázatok készítése
* általános projektmenedzsment
* megvalósíthatósági tanulmányok készítése
* fejlesztési tervek, fejlesztési stratégiák és koncepciók készítése
* saját pályázatok készítése és koordinálása

Az Ügynökségnek jelenleg öt alkalmazottja van; ügyvezető igazgató, titkárságvezető, két fő projektmenedzser, egy fő projektasszisztens.

Az Ügynökség tárgyi eszközállományának a legnagyobb részét informatikai, irodai berendezések adják, ingatlan vagy egyéb jelentős vagyona nincs.

**Piaci területek meghatározása**

* Helyi önkormányzatok, különösképp Hajdú-Bihar megyében
* Vállalkozások, leginkább kis és középvállalkozások
* Civil szervezetek, egyházak
* Magánszemélyek

2015-ben kezdődik meg a gyakorlatban a 2014-2020 közötti Európai Uniós pályázati források lehívása. Így továbbra is nagy szükség jelentkezik az Ügynökség által végzett magas színvonalú és ügyfélközpontú szolgáltatásaira.

A pályázatírói és projektmenedzsment területen az Ügynökség igyekszik minél versenyképesebbnek bizonyulni, az árait a legmegfelelőbben alakítani úgy, hogy közben minőségi szolgáltatást nyújtson a meglévő és a potenciális ügyfelei számára. A Hajdú Bihar Megyei Fejlesztési Ügynökség Nonprofit Kft. tovább kívánja erősíteni a vállalkozói szférával illetve a civil szektorral való együttműködését, nem megfeledkezve természetesen az önkormányzatokról, amelyek kiemelt partnerei közé tartoznak.

**Hajdú-Bihar Megyei Fejlesztési Ügynökség Nonprofit KFT 2015. évi célkitűzései:**

* Ellátni a Hajdú-Bihar Megyei Önkormányzat által előírt feladatokat.
* Szorosabb együttműködést folytatni a Hajdú-Bihar Megyei Önkormányzattal különösképp a Terület és Településfejlesztési Operatív Program megyei felhasználása és szakmai sikeressége érdekében.
* Közreműködés a megye fejlesztését elősegítő hazai és nemzetközi erőforrások felkutatásában, megyébe vonzásában, a befektetések területi hatékonyságának fokozásában.
* Közreműködés az Európai Unió területfejlesztési gyakorlatának megismertetésében, elterjesztésében és a hazai gyakorlat ezt figyelembe vevő formálásában.
* Az országhatáron túlnyúló területi együttműködések kialakításának elősegítése.
* Jelenleg több komplex pályázat menedzselési feladatait látja az Ügynökség. Az év folyamán megvalósítás alatt álló projekteket folyamatosan koordinálja és lezárja az Ügynökség.
* További projektek generálása, naprakész pályázatfigyelés működtetése. Meglévő ügyfelek megtartása, lehetséges pályázói kör feltérképezése, számukra színvonalas pályázati szolgáltatás nyújtása.
* Hatékony, összehangolt ügynökségi szervezet és működés megteremtése – önálló feladatvállalás, eredménytudatosság, pénzügyi tudatosság, professzionális végrehajtás és hiteles kommunikáció által.
* Hatékony partnerségi kapcsolatok fenntartása, szakmai alapú együttműködési rendszer szélesítése.
* Sikeres, határon átnyúló projektek segítése, saját projektek megvalósítása. A nemzetközi kapcsolatrendszer mozgatása Hajdú-Bihar megye kitűzött céljainak elérése érdekében.

**Pénzügyi terv**

A 2015. évi pénzügyi terv elfogadása az önkormányzat gazdálkodásának tervezhetősége érdekében szükséges.

A Hajdú-Bihar Megyei Önkormányzat tulajdonában lévő Hajdú-Bihar Megyei Fejlesztési Ügynökség Nonprofit Kft. céljai elérése érdekében üzletszerű gazdasági és tanácsadási tevékenységet folytat.

A társaság által elkészített pénzügyi terv tartalmazza az éves gazdálkodás főbb adatait, a bevételek és kiadások 2015. évben várható alakulását.

A Hajdú-Bihar Megyei Fejlesztési Ügynökség Nonprofit Kft. 2015. évi pénzügyi tervében a bevételeket 44 503 eFt összegben tervezte 42 292 eFt kiadás mellett.

Ezer forintban

Alapítótól kapott működési támogatás : 0-

Saját tervezett bevétele:

Megkötött szerződések alapján 37503-

2015. évi tervezett projektmenedzsment és pályázatírás bevétel 7000-

**Bevétel összesen:**  44503-

*Anyagköltség*

Üzemanyag: 1200-

Irodaszer, nyomtatvány: 468-

Egyéb anyagköltség: 300-

*Igénybe vett szolgáltatások*

Bérleti díjak 700-

Karbantartási költség 679-

Igénybe vett szolgáltatás: 3470-

Alvállalkozó szolgáltatás: 7100-

*Egyéb szolgáltatások igénybevétele:*

Bankköltség 500

Biztosítás: 485

*Tagdíjak:* 80

*Bérköltség*  18660

*Személyi jellegű egyéb kifizetések:* 2550

*Bérjárulékok*  5200-

*Helyi iparűzési adó* 900-

**Kiadás összesen 42292-**

Kelt: Debrecen 2015. február 11.

**Szavazásra teszi fel a prémiumfeladatok kitűzéséről szóló határozati javaslatot.**

Száma: 15.02.20/3/0/A/KT

Ideje: 2015 február 20 09:30

Típusa: Nyílt

Határozat; Elfogadva

Minősített szavazás

**Eredménye Voks: Szav% Össz%**

Igen 15 71.43 62.50

Nem 5 23.81 20.83

Tartózkodik 1 4.76 4.17

**Szavazott 21 100.00 87.50**

Nem szavazott 1 4.17

Távol 2 8.33

**Összesen 24 100.00**

**29/2015. (II. 20.) MÖK határozat**

A Hajdú-Bihar Megyei Önkormányzat Közgyűlése a Polgári Törvénykönyvről szóló 2013. évi V. törvény 3:109. § (2) bekezdésében meghatározott hatáskörében eljárva, a 18/2010. (II. 12.) MÖK határozat mellékletét képező, a Hajdú-Bihar Megyei Önkormányzat tulajdonában álló gazdasági társaságok működéséről szóló szabályzat 3.2. pontja alapján a Hajdú-Bihar Megyei Fejlesztési Ügynökség Nonprofit Kft. ügyvezetője részére 2015. évre a következő prémiumfeladatokat tűzi ki:

* a társaságnak lejárt köztartozása (adó, társadalombiztosítási járulék, vám, stb.) ne álljon fenn az üzleti év végén,
* a társaság adózás előtti vállalkozási eredménye számviteli értelemben pozitív (a pénzügyi beszámoló kiegészítő része külön tartalmazza a nonprofit és a vállalkozási eredményt) legyen.

A kitűzött feladatok teljesítése esetén az ügyvezetőt 2 havi alapbérének megfelelő prémium illeti meg.

A prémiumfeladatok teljesítésének értékelésére a 2015. évi üzleti évet lezáró beszámoló és mérleg elfogadásakor kerül sor.

**Végrehajtásért felelős:** Pajna Zoltán, a megyei közgyűlés elnöke

**Határidő:** 2015. február 20.

1. ***napirendi pont***

„Előterjesztés a területfejlesztési feladatokról”

**Pajna Zoltán**

A Regionális Fejlesztési Programok Irányító Hatóságának kezdeményezésére az előterjesztés mellékletét képező módszertani útmutató – mivel abban további változások várhatóak -, a honlapról eltávolításra került. Az előterjesztéshez készült kiegészítés később került megküldésre.

Felkéri Ibrányi Andrást, tájékoztassa a közgyűlést a változásokról.

**Ibrányi András**

Az elmúlt ülést követően az irányító hatóságtól kaptak egy módszertani csomagot, amely az ülésen elhangzottak egy részét már felül is írta, ezekről a változásokról szeretné a közgyűlést tájékoztatni ismét. Az anyag az irányító hatóság javaslatait tartalmazza, amennyiben szükséges, lesz lehetőség átcsoportosításra. Jelenleg is vizsgálják a célértékek vállalhatóságát.

**(A prezentáció anyaga a jegyzőkönyv mellékletét képezi.)**

**Pajna Zoltán**

Az indikátor számokat teljesíteniük kell annak érdekében, hogy a szükséges forrásokat megkapják. Ennek érdekében folyamatosan egyezetnek az irányító hatósággal. Emiatt elképzelhető, hogy április elején rendkívüli ülést kell tartaniuk. Kéri a bizottságok elnökeit, ismertessék a bizottsági véleményeket. A települések polgármesterei részére ezt az anyagot fogják megküldeni a korábbival szemben.

***Bizottsági vélemény***

**Ménes Andrea**

A Fejlesztési, Tervezési és Stratégiai Bizottság az előterjesztés elfogadását javasolja.

***Kérdés, hozzászólás***

**Tóth József**

Nem szól az előterjesztés a járási szintű allokációról. Véglegesen kikerült az irányító hatóság útmutatása alapján a gondolkodás tárházából vagy még lehet változás ez ügyben.

**Pajna Zoltán**

Azért nincsenek projekt listák és járási indukátor számok, mert az Európai Unió elvárása az, hogy ne lehessen előre tudni, milyen pályázatok lesznek. Ettől függetlenül tudják, hogy mely településeken milyen projektekre van szükség.

**Tóth József**

Az irányító hatóság hatásköre most is erős és az igazodó partner szerepét látja a közgyűlésben. Bízik benne, hogy a közgyűlés szándékához az irányító hatóság nyitott szándékkal fordul. Fontosnak tartja, hogy az óvodákkal kapcsolatosan a kapacitás programon gyorsítani szükséges. A három legfontosabb kritériumi javaslatnak azt tartja, mely a lakosság szociális életminőségbeli különbségeit hivatott támogatni, illetve a gazdasági növekedést, valamint a foglalkoztatási helyzet javítását segíti elő.

**Pajna Zoltán**

Az unió nem fogadta el a projekt alapú megközelítést, a szakmai kritérium rendszer helyett. Az irányító hatóság felelős az indikátor számok teljesítéséért, ezért fontosnak tartja, hogy jól együtt tudnak működni az irányító hatósággal. Abban is bízik, hogy a kiírások megalapozottak lesznek, hiszen előzetesen alaposan felmérték az igényeket. A kiírásokat júliusra várják, leghamarabb szeptembertől kezdődhetnek meg a fejlesztések. Az irányító hatóság részére azt tudják jelezni, hogy az 1. prioritás 1.4-es pontjában foglalt forrásokat használják fel először, mert ez tartalmazza a bölcsődei, óvodai fejlesztéseket. Azonban ezzel összefüggésbe kell hozni a gazdaságfejlesztési útmutatókat is, hiszen a gazdaság fejlesztése is nagyon fontos. Megállapítja, hogy az előterjesztéshez hozzászólás, javaslat nincs.

**Szavazásra teszi fel a tájékoztató tudomásul vételéről szóló határozati javaslatot.**

Száma: 15.02.20/4/0/A/KT

Ideje: 2015 február 20 09:55

Típusa: Nyílt

Határozat; Elfogadva

Egyszerű szavazás

**Eredménye Voks: Szav% Össz%**

Igen 22 100.00 91.67

Nem 0 0.00 0.00

Tartózkodik 0 0.00 0.00

**Szavazott 22 100.00 91.67**

Nem szavazott 0 0.00

Távol 2 8.33

**Összesen 24 100.00**

**30/2015. (II. 20.) MÖK határozat**

A Hajdú-Bihar Megyei Önkormányzat Közgyűlése a területfejlesztési feladatokról szóló tájékoztatót tudomásul veszi.

**Végrehajtásért felelős:** Pajna Zoltán, a megyei közgyűlés elnöke

**Határidő:** 2015. február 20.

**Szavazásra teszi fel a megyei ITP alapadatairól szóló tájékoztatásról szóló határozati javaslatot.**

Száma: 15.02.20/4/0/A/KT

Ideje: 2015 február 20 09:55

Típusa: Nyílt

Határozat; Elfogadva

Egyszerű szavazás

**Eredménye Voks: Szav% Össz%**

Igen 22 100.00 91.67

Nem 0 0.00 0.00

Tartózkodik 0 0.00 0.00

**Szavazott 22 100.00 91.67**

Nem szavazott 0 0.00

Távol 2 8.33

**Összesen 24 100.00**

**31/2015. (II. 20.) MÖK határozat**

A Hajdú-Bihar Megyei Önkormányzat Közgyűlése a területfejlesztési feladatokról szóló előterjesztésben szereplő - a megyei forrásallokációra, az indikátorvállalásra, valamint a területi kiválasztási kritériumrendszerre vonatkozó - tájékoztatást tudomásul vette, az abban foglalt információkat a megyei integrált területi program végleges változatának elkészítéséhez megfelelő alapnak tartja.

A közgyűlés felkéri elnökét, hogy gondosodjon a megyei integrált területi program, irányító hatóság minőségbiztosítására alkalmas változatának elkészítéséről.

**Végrehajtásért felelős:** Pajna Zoltán, a megyei közgyűlés elnöke

**Határidő:** 2015. március 31.

***Különfélék***

**Rigán István**

A január 30-ai közgyűlést megelőző Házbizottság ülésén a Jobbik képviselőcsoport helyettes vezetője kérdést intézett a közgyűlés elnöke felé a megyei fejlesztési ügynökség felügyelő bizottságának egyik tagjának megbízatásával kapcsolatosan. Megkérdezi, történtek-e ezzel kapcsolatosan intézkedések.

**Pajna Zoltán**

Azt a választ adta már a Házbizottság ülésén, hogy amikor a cég éves pénzügyi beszámolójára kerül sor, majd akkor térjenek vissza erre a kérdésre és várja az erre vonatkozó javaslatokat. Nem tartja célszerűnek, hogy év közben változtassanak.

**Kovács Zoltán**

A Jogi, Ügyrendi és Társadalmi Kapcsolatok Bizottsága ülésén elfogadásra került a közgyűlési tagok vagyonnyilatkozat tételi kötelezettségéről szóló tájékoztató. Minden közgyűlési tag időben eleget tett a vagyonnyilatkozat tételi kötelezettségének. A bizottság döntött a rendelkezésére álló keret felhasználásáról is, ennek során két pályázatot írt ki. A pályázatok az önkormányzatok honlapjáról elérhetőek lesznek. A megye sport társadalmának nevében köszönetért fejezi ki a sportösztöndíj adományozása kapcsán.

**Pajna Zoltán**

Tájékoztatja a közgyűlést, hogy az ülésterv szerint a közgyűlés következő ülésének várható időpontja: 2015. április 24. (péntek), azonban a megyei ITP elkészítésével összefüggésben április első hetében rendkívüli ülés megtartására kerülhet sor. Megköszöni az ülésen való részvételt, az ülést bezárja.

**Készült: Debrecen, 2015. február 25.**

|  |  |
| --- | --- |
| **Dr. Lipták János**  **jegyző** | **Pajna Zoltán**  **a megyei közgyűlés elnöke** |